《送许巢余礼耕游摄山》
清代·黄标

闻道先生买桂舟，片帆风发水西洲。金绳世界千华晚，玉镜山川万叶秋。

好句遍题王粲笔，清樽群奉谢公游。遥知烟月空濛夜，人在虬龙最上头。

作者简介：清广东潮州人，字殿豪。由行伍拔补千总。嘉庆间以缉捕功，累擢至广东左翼镇总兵。善泅水，又能测风雨。著《测天赋》及《海疆理道图》，对东南水道浅深险易之处，了如指掌。后坐攻海盗师久无功夺职留任。未几卒，年六十二。